
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως οικοδομήσιμου και χορήγηση ειδικών όρων 
δομήσεως οικοπέδου του Χρήστου και Παναγιώτη Κουτσοβα- 

σίλη στο Δήμο Πετρουπόλεως Ο.Τ. 388.1 

Καθορισμός ορίων, όρων και περιορισμών- δόμησης και κατηγοριοποί- 
ησητων οικισμών α) Αγ. Σοφία, β) Μύλοι και γ) Πηγάδια του Ν. 
Εύβοιας. 2 


Αναγνώριση οδού Ευνίκης, στη Μυτιλήνη Ν. Λέσβου, ότι υπάρχει 
πριν από το 1923 και χαρακτηρισμός αυτής ως διατηρητέας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 18759/897 (1) 

Χαρακτηρισμός ως οικοδομήσιμου και χορήγηση ειδικών όρων δο¬ 
μήσεως οικοπέδου του Χρήστου και Παναγιώτη Κουτσοβασίλη 

στο Δήμο Πετρουπόλεως Ο.Τ. 388. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
' Εχοντας υπόψη: 

1. Την από 25.9.86 αίτηση των Χρήστο και Παναγιώτη Κουτσοβα¬ 
σίλη με την οποία μας υποβλήθηκαν τα πιο κάτω δικαιολογητικά: 

α) Το υπ’ αριθ. 1636/15.9.86 πιστοποιητικό του υποθηκοφυλακείου 
Ν. Λιοσίων. 

β) Το υπ’ αριθ. 1675/1983 συμ/λαιο του συμ/φου Μπάκου Αθανα¬ 
σίου. 

γ) Το υπ’ αριθ. 31312/1975 συμ/λαιο του συμ/φου Αθανασούλη 
Αθανασίου. 

6) Το υπ’ αριθ. 1761/1967 συμβ/λαιο του συμβ/φου Γεράσιμου Πα- 
παθεοδώρου. 

ε) Του υπ’ αριθ. 635/1959 συμ/λαιο του συμ/φου Αθανασίου Μπάκου 
και του από 15.6.58 τοπογρφ. διαγρ. του Μηχ/κού Ρένου Κυφιώτη. 

2. Το από 16.7.70 Δ/γμα ρυμ/μίας και το από το Σεπτέμβριο του 
1986 τοπογραφικό διάγραμμα του αρχιτέκτονα μηχανικού Παπανδρόπου- 
λου Νικολάου. 

3. Τις διατάξεις της παρ. 3 του άρθρου 4 του από 27—2/18.3. 
1926 Ν. Δ/τος κυρωθέντος δια του από 2.8.27 Δ/τος δια του 
οποίου τροποποιήθηκαν τα άρθρα 44, 45 του από 17.7.1923 Ν. 
Δ/τος «περί σχεδίων πόλεων κωμών κ.λπ.». 

4. Τις διατάξεις του άρθρου μόνον του από 28.8.55 Δ/τος περί 
εξαιρέσουν κ.λπ. αρμοδιότητος του Υπουργείου Δημ. Έργων εν 
συνδυασμώ προς τις διατάξεις του Ν. 3200/55 «περί διοικητικής 
αποκεντρώσεως» και το Ν.Δ. 532/70 «περί συμπληρώσεως δια¬ 


τάξεων περί διοικητικής αποκεντρώσεως» και το εις εκτέλεση 
τούτου Β. Δ/γμα 7.2.70 ως τροποποιήθηκε δια των υπ’ αριθ. 
677/71 και 198/72 Β. Δ/των. 

5. Το υπ’ αριθ. 805/30.12.72 Β. Δ/γμα «περί καθορισμού κ.λπ. των 
Υπηρ. του Νομάρχου Αττικής διατηρουμένων αρμοδιοτήτων κ.λπ.». 

6. Το Ν. Δ/γμα 1147/72 περί διοικήσεως Μείζ. Πρωτευούσης 
και την υπ’ αριθ. Λ7/13.1.77 της 1ης Δεκεμβρίου 1972 κοινής 
αποφάσεως των Υπουργών παρά τω Πρωθυπουργώ Εσωτερικών και 
Δημ. Έργων «περί οργανώσεως των Υπηρ. Νομαρχίας Αττικής αρ¬ 
μοδιότητος Υπουργείου Δημ. Έργων». 

7. Την υπ’ αριθ. 13259/1565/8.8.84 κοινή απόφαση Νο- 
μάρχη Αττικής Αναπλ. Νομάρχη Δ.Δ.Α. «περί αναθέσεως υπο¬ 
γραφής αποφάσεων, εγγράφων και άλλων πράξεων επί αντικειμέ¬ 
νων Υπηρεσίας Πολεοδομίας αρμοδιότητος Αναπλ. Νομάρχου - 
Προϊσταμένου Διαμ. Δυτ. Αττικής. 

8. Την απόφαση 616078 «περί τροποποιήσεως αποφάσεως 
ασκήσεως αρμοδιοτήτων Αν. Νομάρχη με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας». 

Όπως προκύπτει εκ των προηγουμένων στοιχείων το οικόπεδο το 
υπό στοιχεία Α Β Γ Δ Α κείμενο στο Δήμο Περιστεριού εντός του 
Ο.Τ. 388 του περικλεισμένου υπό των οδών Κνωσσού — Λυκούργου 
- Ανωνύμου - Τομπάζη προϋφίσταται της εγκρίσεως του σχεδίου 
της περιοχής και ότι τούτο είναι αποκεκλεισμένο από των οδών του 
ρυμοτομικού σχεδίου και δε δύναται να αποκτήσει το κανονικό πρό¬ 
σωπο δια τακτοποιήσεως (λόγω των υπαρχόντων κτισμάτων μονί¬ 
μου μορφής επί των ομόρων οικοπέδων ως και εκ του σχήματος και 
της θέσεως αυτών), αποφασίζουμε: 

Θεωρούμε το οικόπεδο των Χρήστου και Παναγιώτη Κουτσοβα¬ 
σίλη το αποκλεισμένο εντός του ως άνω τετραγώνου του σχεδίου 
της περιοχής του Δήμου Περιστεριού οικοδομήσιμο και ορίζουμε 
ως όρους δομήσεώς τους πιο κάτω: 

α) Οικοδομικό σύστημα σύμφωνα με το ΓΟΚ/1985. 
β) ΣΔ 1,60. 

γ) Κάλυψη, ύψος κ.λπ. εως εις το άρθρο 14 του ΓΟΚ/85. 

δ) Ως πρόσωπο οικοπέδου θα ληφθεί η γραμμή (Α, Β). 

Αιγάλεω, 20 Οκτωβρίου 1986 

Με εντολή Νομάρχη 
Η Διευθύντρια 
X. ΚΑΚΟΥΔΑΚΗ 

ΑρίΟ. 9081/ΕΠΑ 1307 (2) 

Καθορισμός ορίων, όρων και περιορισμών δόμησης και κατηγοριοποίηση 

των οικισμών α) Αγ. Σοφία, β) Μύλοι και γ) Πηγάδια του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
’ Εχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των οριών των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κράτους 
• ης ΕΣΤΕ. 

5. Την υπ’ αριθ. α) 30/8.9.85 απόφαση του Κοινοτικού Συμβουλίου 
Αγ. Σοφίας. 

6. Τη με αριθ. πρωτ. 6049/ΕΠΑ 887/20.8.86 εισήγηση ΤΠ 
και ΠΕ προς το ΣΧΟΠ Ν. Εύβοιας. 

7. Την υπ’ αριθ. 5η γνωμοδότηση του 34ου/86 πρακτικού του ΣΧΟΠ 
του Νομού. 

8. Το υπ’ αριθ. Ζ/462/12.2.86 έγγραφο Δασαρχείου Χαλκίδας, απο¬ 
φασίζουμε: 

I. Κατατάσσουμε τους οικισμούς: α) Αγία Σοφία, β) Μύλοι, γ) 
Πηγάδια σύμφωνα με το άρθρο 2 του από 24.4.85 Π. Δ/τος (ΦΕΚ 
181Δ(/3.5.85) στις παρακάτω κατηγορίες. 

α) Αγ. Σοφία: αδιάφορος, στάσιμος, διάσπαρτος και μικρός οικισμός. 

β) Μύλοι: αδιάφορος, στάσιμος, συνεκτικός και μικρός οικισμός. 

γ) Πηγάδια: αδιάφορος, στάσιμος, συνεκτικός και μικρός οικισμός. 

II. Καθορίζουμε: 1) τα όρια των οικισμών: α) Αγία Σοφία, β) Μύλοι 
και γ) Πηγάδια του Ν. Εύβοιας με στοιχεία για τους: 

α) Αγ. Σοφία: (1, 2, 3, 3α, 6, 7, 8, 9, 9α, 9β, 13, 1). 

β) Μύλοι: (Ια, 2, 3, 4, 5', 6, 7, 8, 9, 9α,9β, Ια). 

γ) Πηγάδια: (1, 2, 3, 4, 5, 1), όπως αυτά φαίνονται στα συνοδευ¬ 
τικά της παρούσας σχεδιαγράμματα σε κλ. 1:5.000, που έχουν θεωρη¬ 
θεί από την Προϊστάμενη της ΕΠΑ και που αποτελούν αναπόσπαστα 
μ έρη της απόφασης αυτής και συντάχθηκαν βάσει στοιχείων χαρτών 


και επιτόπου ελέγχου. 2) Σειρά ισχύος για περίπτωση ασυμφωνίας, 
πρώτον το σχέδιο και δεύτερον το κείμενο της περιγραφής των ορίων. 

III. Καθορίζουμε τους ακόλουθους γενικούς και ειδικούς όρους και περιο¬ 
ρισμούς δόμησης. 

Α'. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης που 
προβλέπσνται από το 24.4.85 Π.Δ ΦΕΚ 181/Δ/3.5.85 και για τους 
οικισμούς: α) Αγία Σοφία, β) Μύλοι και γ) Πηγάδια αρτιότητα γηπέδου 500 
τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.85 ημέρα δημο¬ 
σίευσης του από 24.4.85 Π. Δ/τος. 

Β'. Ειδικοί όροι δόμησης 

Για τους οικισμούς: α) Αγ. Σοφία, β) Μύλοι και γ) Πηγάδια, 
τους ειδικούς όρους δόμησης που αναγράφονται στην καρτέλα, που 
συνοδεύει την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ & ΠΕ της Νομαρχίας ώστε να εξασφαλίζεται η 
συνέχεια των υπαρχόντων κοινόχρηστων χώρων και η δημιουργία νέων 
κοινόχρηστων χώρων σύμφωνα με τα οριζόμενα στις διατάξεις της παρ. 
1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κοιτά τα λοιπά ισχύουν τα οριζόμενα στο Π. Δ/γμα της 24.4.85 (ΦΕΚ 
181Δ/3.5.85). 

Η απόφαση αυτή, με το σχεδιάγραμμα οριοθέτησης του οικισμού, 
καθώς και τις κοφτέλες των ειδικών όρων δόμησης που τη συνοδεύει, 
να δημοσιευθεί στην Εφημερίδα της Κυβερνήσεως. 

Χοιλκίδα, 16 Σεπτεμβρίου 1986 

Ο Νομάρχης 
ΕΥΤ. ΚΟΝΤΟΜΑΡΗΣ 

Αριθ. Π. 3316 (3) 

Αναγνώριση οδού Ευνίκης, στη Μυτιλήνη Ν. Λέσβου, ότι υπάρχει πριν 
από το 1923 και χαρακτηρισμός αυτής ως διατηρητέας. 

0 ΝΟΜΑΡΧΗΣ ΛΕΣΒΟΥ 

Σύμφωνα με: 

1. Τις διατάξεις: 

α) Του από 17.7.1923 Ν. Δ «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
190/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την από 3.9.86 γνωμοδότηση του Συμβουλίου Χ.Ο.Π. Ν. Λέ¬ 
σβου σύμφωνα με την οποία γνωμοδότησε υπέρ της διατήρησης της 
οδού Ευνίκης ως προϋφισταμένη του έτους 1923. 


2. Την από 29.4.1986 αίτηση του Παναγιώτη Χατζηγιάννη. 

3. Τους ακόλουθους τίτλους ιδιοκτησίας: 13509/29.3.1969 πωλη- 
τήριο του Συμβολαιογράφου Μυτιλήνης Νικ. Οικονομόπουλου από τους 
οποίους προκύπτει ότι η οδός υπάρχει πριν από το 1923. 

4. Το από 26.10.1961 Β.Δ. (ΦΕΚ 133Δ/3.11.61) ρυμοτομικό 
σχέδιο Μυτιλήνης στο οποίο φαίνεται η εν λόγω οδός. 

Αναγνωρίζουμε ότι η οδός Ευνίκης στη Μυτιλήνη, υπάρχει νομίμως 
πριν από το έτος 1923, και τη χαρακτηρίζουμε ως διατηρητέα. 

Η απόφαση αυτή που ισχύει από την ημέρα υπογραφής της να 
δημοαιευθεί στην Εφημερίδα της Κυβερνήσεως. 

Μυτιλήνη, 25 Σεπτεμβρίου 1986 

Ο Νομάρχης 
Ν. ΣΗΦΟΥΝΑΚΗΣ 












